UAB „SKUODO AUTOBUSAI“

PIRKIMO VYKDYMO SKELBIAMOS APKLAUSOS BŪDU SĄLYGOS
ELEKTRONINĖS KELEIVIŲ INFORMAVIMO SISTEMOS SKUODO AUTOBUSŲ STOTYJE

1. BENDROSIOS NUOSTATOS

1.1. UAB „Skuodo autobusai“ (toliau perkantysis subjektas) vykdo viešąjį pirkimą skelbiamos apklausos būdu (toliau – Pirkimas 
1.2. Pirkimas vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Įstatymas), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais, UAB „Skuodo autobusai“ Mažos vertės pirkimų tvarkos aprašu, patvirtintu UAB „Skuodo autobusai“ direktoriaus 2024 m. rugpjūčio 16 d. įsakymu Nr. V1-24 (toliau Aprašas). Sąlygose vartojamos pagrindinės sąvokos, apibrėžtos Įstatyme ir Apraše.   
1.3. Pirkimas atliekamas elektroninėmis priemonėmis Centrinėje viešųjų pirkimų informacinėje sistemoje (toliau - CVP IS), pasiekiamomis adresu https://pirkimai.eviesiejipirkimai.lt/. 
1.4. Pirkimas nevykdomas iš Centrinės perkančiosios organizacijos (toliau – CPO), kadangi CPO kataloge ketinamų įsigyti Prekių ir paslaugų, kurie atitiktų tiesioginio vartotojo poreikius, nėra. 
1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų. Perkantysis subjektas, vykdydamas pirkimą, siekia racionaliai naudoti tam skirtas lėšas, bei užtikrina, kad būtų laikomasi aplinkos apsaugos, socialinės ir darbo teisės įpareigojimų vykdant pirkimo sutartis.
1.6. Perkantysis subjektas neatlygina tiekėjui jokių išlaidų, susijusių su pirkimo sąlygų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasis VPĮ nuostatomis perkantysis subjektas nutraukė pirkimo procedūras.
1.7. Vykdomas žaliasis pirkimas. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymą Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Aprašas):
1.7.1 Vidaus ekranai turi atitikti minimalius aplinkos apsaugos kriterijus, nustatytus 2 priedo „Techninė specifikacija“ 2.1.4 punkte.
1.7.2. Vadovaudamasis Aprašo 4.4.4 punktu, Perkantysis subjektas nustato šį aplinkos apsaugos reikalavimą: tiekėjas, vykdydamas įrangos pristatymo ir įrangos montavimo paslaugą, privalo savo lėšomis surinkti visas pristatytų prekių (vidaus ir lauko ekranų, švieslenčių, tvirtinimo detalių) pakuotes (kartoną, plastiką, apsaugnes putas, medinius padėklus ir kitas pakavimo medžiagas). Draudžiama šias atliekas išmesti į Perkančiojo subjekto komunalinių atliekų konteinerius. Tiekėjas surinktas pakuotes privalo išvežti ir perduoti teisėtai veikiantiems atliekų tvarkytojams perdirbimui arba pakartotiniam naudojimui, vadovaudamasis atliekų tvarkymą reglamentuojančiais teisės aktų reikalavimams.
1.7.3.. Atitiktis 1.7.2. punkte nustatytam reikalavimui tikrinama sutarties vykdymo metu.
1.9. Perkantysis subjektas yra pridėtinės vertės mokesčio (toliau–PVM) mokėtoja.
1.10. Perkančiojo subjekto kontaktinis asmuo – Ingrida Girdžiūnė, tel. +370440045836.
1.11. Perkantysis subjektas neves derybų su tiekėjais.

2. PIRKIMO OBJEKTAS

2.1. Perkantysis subjektas numato įsigyti elektronines keleivių informavimo sistemos (ekranai, švieslentės) Skuodo autobusų stotyje (toliau – Prekės), adresu Vilniaus g. 34, Skuodas. BVPŽ kodas: 48813000-0 „Keleivių informavimo sistemos“. Perkama elektroninės keleivių informavimo sistemos (toliau -EKIS) įrengimas, Skuodo autobusų stotyje, techninė įranga  kartu su montavimo paslauga bei programinio sprendimo paslauga įskaitant palaikymo ir aptarnavimo paslauga.
2.2. Pirkimo objektas į dalis neskaidomas, todėl pasiūlymas turi būti teikiamas visai nurodytai apimčiai. Pasiūlymai, apimantys ne visą pirkimo objektą, vertinami nebus. Alternatyvūs pasiūlymai negalimi. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas bus atmesti. 
2.3. Detalesnė informacija apie pirkimo objektą pateikiama pirkimo dokumentų 1 priede „Techninė specifikacija“
2.4. Pirkimui nustatyta maksimali lėšų suma Eur be PVM –40303,00 Eur.
2.5. Prekių pristatymo ir techninės įrangos montavimo atlikimo terminas – 6 (šeši) mėnesiai nuo sutarties pasirašymo dienos.
2.6.Sutarties galiojimo terminas 31 (trisdešimt vienas) mėnuo, kuri sudaro: 
2.6.1. prekių pristatymo ir montavimo terminas 6 (šeši) mėnesiai;
2.6.2. 30 (trisdešimt) kalendorinių dienų apmokėjimo už pristatytas ir sumontuotas Prekes terminas;
2.6.3. Programinio sprendimo palaikymo bei aptarnavimo paslaugos – 24 (dvidešimt keturi) mėnesiai.
2.6. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.7. Jeigu apibūdinant pirkimo objektą pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

3. TIEKĖJŲ PAŠALINIMO PAGRINDAI IR KVALIFIKACINIAI REIKALAVIMAI

3.1. Perkantysis subjektas pašalina tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
3.2. Tiekėjas teikdamas pasiūlymą neturi pateikti EBVPD.
3.3. Tiekėjams nustatomi kvalifikacijos reikalavimai ir jų atitiktį patvirtinantys dokumentai nurodyti pirkimo dokumentų 3 priede „Kvalifikacijos reikalavimai“. Perkantysis subjektas su pasiūlymų nereikalauja pateikti 3 priede nurodytų kvalifikacijos atitiktį įrodančių dokumentų. Šių dokumentų bus prašoma tik iš ekonomiškai naudingiausią pasiūlymą pateikusio tiekėjo prieš nustatant laimėjusį pasiūlymą.
3.4. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.

4. REIKALAVIMAI, SUSIJĘ SU NACIONALINIU SAGUMU

4.1. Reikalavimai, susiję su nacionalinių saugumu nekeliami.

5. PASIŪLYMŲ RENGIMAS, PATEIKIMAS, KEITIMAS

5.1. Tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.
5.2. Tiekėjai pasiūlymus privalo pateikti tik CVP IS priemonėmis. 
5.3. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajam subjektui kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.3.1. pateikiami kvalifikuotu elektroniniu parašu pasirašytu elektroninėmis priemonėmis suformuoti dokumentai;
5.3.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.4. Pasiūlymą sudaro CVP IS priemonėmis pateiktų dokumentų visuma. Tiekėjas turi pateikti:
5.4.1. Pasiūlymo formą 2 priedas (užpildytą Pirkimo sąlygų priedą „Pasiūlymo formą“);
5.4.2. Užpildytas pirkimo dokumentų 3 priedas  „Siūlomų prekių techniniai parametrai;
5.4.3. Jungtinės veiklos sutarties kopiją (jeigu pasiūlymą teikia tiekėjų grupė);
5.4.4. Įgaliojimą teikti pasiūlymą (jeigu pasiūlymą pateikia ne tiekėjo vadovas).
5.4.5. Dokumentai, patvirtinantys vidaus ekranų atitiktį minimaliems aplinkos apsaugos reikalavimams.
5.5. Dokumentacija Perkančiajam subjektui turi būti parengta lietuvių kalba, tačiau švieslenčių ir ekranų techninė gamintojų dokumentaciją, brėžiniai, instrukcijos, licencijos ir sertifikatai gali būti pateikiami lietuvių arba anglų kalba.
5.6. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.7. Apskaičiuojant kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui. Kainos visuose pasiūlymo dokumentuose turi būti įrašomos apvalinant dviem skaitmenimis po kablelio.
5.8. Tiekėjai pasiūlymą pateikia CVP IS priemonėmis iki nurodyto termino pabaigos. CVP IS priemonėmis pateiktą pasiūlymą, iki pasiūlymo termino pabaigos, tiekėjas gali atsiimti arba pakeisti. Norėdamas pakeisti CVP IS priemonėmis pateiktą pasiūlymą, tiekėjas turi jį atsiimti, ir pataisęs, turi pateikti iš naujo.
5.9. Kol nesibaigė pasiūlymų galiojimo laikas, perkantysis subjektas turi teisę prašyti, kad tiekėjai pratęstų jų galiojimo iki konkrečiai nurodyto laiko.
5.10. Perkantysis subjektas turi teisę pratęsti pasiūlymo pateikimo terminą. Apie pasiūlymo pateikimo terminą perkantysis subjektas informuoja CVP IS susirašinėjimo priemonėmis visus prie pirkimo prisijungusius tiekėjus. 
5.11. Tiekėjai pasiūlyme turi nurodyti, kokia pasiūlyme pateikta informacija yra konfidenciali, vadovaujantis PĮ 32 str. Perkantysis subjektas negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. 
5.12. Pateikdamas pasiūlymą, tiekėjas sutinka su šiomis sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

6. PASIŪLYMO GALIOJIMO UŽTIKRINIMAS

6.1.  Pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 90 dienų nuo pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
6.2. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo. 

7. SĄLYGŲ PAAIŠKINIMAS

7.1. Tiekėjas gali prašyti, kad perkantysis subjektas paaiškintų pirkimo dokumentus. Perkantysis subjektas atsako į kiekvieną CVP IS susirašinėjimo priemonėmis pateiktą prašymą paaiškinti pirkimo dokumentus, jeigu jis gautas ne vėliau, kaip prieš 2 darbo dienas iki pasiūlymų pateikimo termino pabaigos. Atsakymas siunčiamas taip, kad tiekėjas jį gautų ne vėliau nei likus 1 darbo dienai iki pasiūlymų pateikimo termino pabaigos.  
7.2. Perkantysis subjektas gali savo iniciatyva paaiškinti pirkimo dokumentus. Tokie paaiškinimai visiems tiekėjams, kurie gavo ir priėmė perkančiojo subjekto kvietimą dalyvauti pirkime, turi būti išsiųsti ne vėliau, kaip likus 1 darbo dienai iki pasiūlymų pateikimo termino pabaigos.
7.3. Jeigu perkantysis subjektas pirkimo dokumentus paaiškina likus mažiau kaip 1 darbo dieniai iki pasiūlymų pateikimo termino pabaigos, arba ji negali pirkimo dokumentų paaiškinimų pateikti taip, kad visi tiekėjai juos gautų ne vėliau nei 1 darbo diena nei įvyks susipažinimo su pateiktais pasiūlymais procedūra, jis pasiūlymų pateikimo terminą nukelia ne trumpesniam laikui nei tiek, kiek vėluojama juos pateikti.
7.4. Tuo atveju, kai tikslinama paskelbta informacija ar buvo padaryta reikšmingų pirkimo dokumentų pakeitimų, perkantysis subjektas atitinkamai patikslina skelbimą apie pirkimą ir  pasiūlymų pateikimo terminas skaičiuojamas iš naujo, nuo patikslinimų paskelbimo CVP IS priemonėmis dienos.
7.5. Pranešimai apie kiekvieną pasiūlymų pateikimo termino nukėlimą turi būti išsiųsti visiems tiekėjams kuriems išsiųstas kvietimas ir kurie prisijungė prie pirkimo.
7.6. Perkantysis subjektas nerengs susitikimo su tiekėjais dėl pirkimo dokumentų paaiškinimo.
7.7. Bet kokia informacija, sąlygų paaiškinimai, pranešimai ar kitas perkančiojo subjekto ir tiekėjo susirašinėjimas yra vykdomas CVP IS susirašinėjimo priemonėmis.

8. SUSIPAŽINIMO SU PATEIKTAIS PASIŪLYMAIS PROCEDŪRA

8.1. Susipažinimas su elektroninėmis priemonėmis gautais pasiūlymais vyks naudojantis CVP IS priemonėmis 30 min po CVP IS nurodyto pasiūlymo pateikimo termino pabaigos. 
8.2. Susipažinimo su pateiktais pasiūlymais procedūroje tiekėjai arba jų įgalioti atstovai, nedalyvauja.
8.3. Pateiktus pasiūlymus nagrinėja ir vertina Perkantysis subjektas, teikėjams ar jų įgaliotiems atstovams nedalyvaujant.
8.4. Tiekėjo pasiūlymas gali būti užšifruojamas, jeigu tiekėjas, nusprendė pateikti užšifruotą pasiūlymą, turi:
8.4.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina.  Instrukcijas, kaip užšifruoti pasiūlymą galima rasti adresu: http://vpt.lrv.lt/uploads/vpt/documents/files/2_pdfsam_Naudojimosi%20CVPIS%20taisykles.pdf
8.4.2. iki vokų atplėšimo procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo Perkantysis subjektas galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: Perkančiojo subjekto oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiuoju subjektu oficialiu jo telefonu ir (arba) kitais būdais). 
8.5. Tiekėjui užšifravus visą pasiūlymą ir iki vokų atplėšimo  procedūros (posėdžio) pradžios  nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkantysis subjektas negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkantysis subjektas tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

9. PASIŪLYMŲ NAGRINĖJIMAS IR PASIŪLYMO ATMETIMO PRIEŽASTYS

9.1. Įvykdęs susipažinimo su pateiktais pasiūlymais procedūrą perkantysis subjektas patikrina, ar tiekėjo siūlomas objektas atitinka pirkimo objektą.
9.2. Perkantysis subjektas patikrina, ar tiekėjo siūloma kaina nėra per didelė ir nepriimtina.
9.3. Iškilus klausimams dėl pasiūlymų turinio ir perkančiajam subjektui paprašius, tiekėjai, per nustatytą laiką privalo pateikti papildomus paaiškinimus nekeisdami pasiūlymo esmės.
9.4. Perkantysis subjektas, pasiūlymų vertinimo metu radęs pasiūlyme nurodytos kainos apskaičiavimo klaidų, privalo paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu užfiksuotos galutinės kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
9.5. Tiekėjo pasiūlymas atmetamas, jei jis yra netinkamas ir/arba nepriimtinas. Tiekėjo pasiūlymas laikomas netinkamu, jei perkančiajam subjektui paprašius tiekėjas jo neapaiškino ir/ar neištaisė klaidų. 
9.6. Perkantysis subjektas gali nevertinti viso tiekėjo pasiūlymo, jeigu patikrinęs jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.

10. PASIŪLYMŲ VERTINIMAS

10.1. Neatmesti pasiūlymai vertinami pagal ekonomiškai naudingiausio pasiūlymo vertinimo kriterijų vertinant tik kainą (šiame pirkime taikoma fiksuotos kainos kainodara). Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.
10.2. Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.
10.2. Kai keli pasiūlymai pateikiami vienodomis kainomis, sudarant pasiūlymų eilę pirmesniu į šią eilę įrašomas tiekėjas, kurio pasiūlymas CVP IS priemonėmis gautas (įregistruotas) anksčiau.
10.3. Laimėjusiu pasiūlymu galės būti pripažintas ekonomiškai naudingiausias pasiūlymas, esantis pasiūlymų eilės pirmojoje vietoje.
10.4. Perkantysis subjektas nagrinėja ir vertina:
10.4.1. ar pasiūlymas atitinka pirkimo dokumentuose nustatytus reikalavimus;
10.4.2 ar pasiūlytos kainos nėra per didelės ir Perkančiajam subjektui priimtinos;
10.4.3. ar nėra pasiūlyta neįprastai mažų kainų.
10.5. Kai pateiktame pasiūlyme nurodoma neįprastai maža kaina, pirkimo organizatorius raštu CVP IS priemonėmis prašo tiekėjo pateikti reikalingas pasiūlymo detales, įskaitant kainos sudedamąsias dalis ir skaičiavimus. 
10.6. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Perkančioji organizacija gali nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą kaip toks prašymas atitinka Viešųjų pirkimų tarnybos direktoriaus 2022 m. gruodžio 30 d. įsakymo Nr. 1S-240 patvirtintų Pasiūlymų patikslinimo, papildymo ar paaiškinimo taisyklėse numatytus atvejus. Viešųjų pirkimų tarnybos nustatytomis taisyklėmis.
[bookmark: part_158b60606afc42dba0e6bd3737898715]10.7. Pasiūlymo patikslinimas, papildymas ar paaiškinimas privalo būti pateiktas per Perkančiosios organizacijos nustatytą terminą ir negali lemti naujo pasiūlymo pateikimo, t. y. jį teikiant negali būti atliekamas esminis pasiūlymo pakeitimas.
10.8. Perkantysis subjektas atmeta pasiūlymą, jeigu:
10.8.1. tiekėjas pasiūlymą ar jo dalį pateikė ne CVP IS priemonėmis arba pateikė daugiau negu vieną pasiūlymą;
10.8.2. pasiūlymą pateikęs tiekėjas neatitinka pirkimo sąlygų 3.3 punkte nustatytų minimalių kvalifikacijos reikalavimų arba Perkančiojo subjekto prašymu nepateikė ar nepatikslino pateiktų netikslių ar neišsamių duomenų apie atitikimą CVP IS priemonėmis;
10.8.3. pasiūlymas neatitinka pirkimo dokumentuose nustatytų reikalavimų;

11. SPRENDIMAS DĖL SUTARTIES SUDARYMO

11.1. Laimėjusiu pasiūlymas pripažįstamas Įstatymo, Aprašo bei šių sąlygų nustatyta tvarka. 
11.2. Sudaryti pirkimo sutartį perkantysis subjektas siūlo tam dalyviui, kurio pasiūlymas pripažintas laimėjusiu. Tiekėjas sudaryti pirkimo sutarties kviečiamas CVP IS susirašinėjimo priemonėmis arba raštu (faksu, el. paštu). Kvietime sudaryti pirkimo sutartį, nurodomas laikas, iki kada reikia sudaryti pirkimo sutartį.
11.3. Pirkimą laimėjęs tiekėjas privalo pasirašyti pirkimo sutartį per perkančiojo subjekto nurodytą terminą. 
11.4. Tais atvejais, kai tiekėjas, kuriam buvo pasiūlyta sudaryti pirkimo sutartį, raštu, CVP IS priemonėmis atsisako ją sudaryti arba iki Perkančiojo subjekto nurodyto laiko nepasirašo sutarties, arba atsisako sudaryti pirkimo sutartį PĮ ir pirkimo dokumentuose nurodytomis sąlygomis, laikoma, kad jis atsisakė sudaryti pirkimo sutartį. Tokiu atveju Perkantysis subjektas siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį. 
11.5. Pirkimo sutartis sudaroma raštu. 
11.6. Perkantysis subjektas suinteresuotiems kandidatams ir suinteresuotiems dalyviams, ne vėliau kaip per 3 darbo dienas CVP IS susirašinėjimo priemonėmis praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, nurodo nustatytą pasiūlymų eilę, laimėjusį pasiūlymą ir tikslų atidėjimo terminą.
11.7. Perkantysis subjektas turi teisę bet kuriuo metu iki pirkimo sutarties sudarymo turi teisę savo iniciatyva  nutraukti pradėtas pirkimo procedūras, jeigu atsirado aplinkybių, kurių nebuvo galima numatyti (perkamos prekės tampa nereikalingos, nėra lėšų joms apmokėti ir pan.).  ir privalo tai padaryti, jeigu buvo pažeisti Įstatymo 29 str. 1 d. nustatyti principai ir atitinkamos padėties negalima ištaisyti. Apie tai informuojant tiekėjus CVP IS susirašinėjimo priemonėmis bei nurodant atsiradusias aplinkybes.
11.8. Sutartis sudaroma nedelsiant, sutarties sudarymo atidėjimo terminas netaikomas.
11.9. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis  Pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos  Pirkimo sąlygų priede Nr. 4 ,,Sutarties projektas“. 
11.10. Atkreiptinas dėmesys, kad vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis.

12. PRETENZIJŲ NAGRINĖJIMO TVARKA

12.1. Tiekėjas perkančiojo subjekto veiksmus ir/ar sprendimus turi teisę ginčyti pateikdamas pretenziją perkančiajam subjektui ar kreipdamasis su ieškiniu į teismą, kaip tai yra nustatyta Įstatymo VII skyriuje.


Priedai:
1. Priedas Nr. 1 „Pasiūlymas“
2. Priedas Nr. 2 „Techninė specifikacija“
3. Priedas Nr. 3 „Kvalifikacijos reikalavimai“
4. Priedas Nr. 4 „Sutarties projektas“





1 priedas „Pasiūlymas“

PASIŪLYMAS

DĖL ELEKTRONINĖS KELEIVIŲ INFORMAVIMO SISTEMOS SKUODO AUTOBUSŲ STOTYJE

__________ Nr.__________
(Data)

(Sudarymo vieta)


	Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/
	

	Tiekėjo adresas /Jeigu dalyvauja ūkio subjektų grupė, surašomi visi dalyvių adresai/
	

	Asmens, pasirašiusio pasiūlymą saugiu elektroniniu parašu, vardas, pavardė, pareigos
	

	Telefono numeris
	

	Fakso numeris
	

	El. pašto adresas
	



INFORMACIJA APIE ŪKIO SUBJEKTUS IR SUBTIEKĖJUS:
1 lentelė
	Pavadinimas
	Nurodomos konkrečios subteikėjui perduodamos užduotys ir jų dalis**

	Subteikėjas 1*
	-

	.....
	


* Turi būti tiek eilučių, kiek yra subteikėjų.
**Vykdant sutartį subtiekėjai galės būti pasitelkiami tik nurodytoms užduotims. 
						                     2 lentelė
	Pavadinimas
	Nurodomos konkrečios subtiekėjui perduodamos užduotys ir jų dalis**

	Ūkio subjekto (ų), kurio pajėgumais remiamasi*
	

	....
	


* Turi būti tiek eilučių, kiek yra ūkio subjektų.
**Vykdant sutartį subtiekėjai galės būti pasitelkiami tik nurodytoms užduotims. 
Pastaba: Ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečias asmuo, kurio kvalifikacija teikėjas remiasi, kad atitiktų kvalifikacijos reikalavimus.
						                 3 lentelė
	Eil. Nr.
	Kvazisubtiekėjas*

	
	

	
	


* Turi būti tiek eilučių, kiek yra kvazisubtiekėjų.
Pastaba: Kvazisubtiekėjas (-ai) – specialistas (-ai), kurio (-ių) kvalifikacija tiekėjas remiasi, ir kuris (-ie) pasiūlymo pateikimo metu dar nėra tiekėjo, ūkio subjekto, kurio pajėgumais tiekėjas remiasi, ar subtiekėjo darbuotojas (-ai), tačiau jį (juos) ketinama įdarbinti, jei pasiūlymas bus pripažintas laimėjusiu.
1. Šiuo pasiūlymu pažymime, kad sutinkame su visomis pirkimo sąlygomis, nustatytomis pirkimo dokumentuose (jų paaiškinimuose, papildymuose).
2. Pateikdamas pasiūlymą CVP IS priemonėmis patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.

Mes siūlome tokias prekes: 
4 lentelė
	Eil. Nr.
	Pavadinimas
	Mato vnt.
	Kiekis
	Kaina,
Eur be PVM
	Bendra kainos suma be PVM

	1.
	LED lauko švieslentės peronų aikštelėms su korpusu ir tvirtinimo konstrukcijomis
	Vnt./
kompl
	6
	
	

	2. 
	Lauko TV ekranai statiniam autobusų atvykimų ir išvykimo tvarkaraščiui kartu su korpusu ir tvirtinimo konstrukcijomis
	Vnt./
kompl
	2
	
	

	3.
	Komercinės paskirties vidaus TV ekranai autobusų išvykimų tvarkaraščiui kartu su tvirtinimo konstrukcijomis
	Vnt.
	2
	
	

	4.
	Programinio sprendimo funkcionalumas
	Kompl.
	1
	
	

	5.
	Prekių montavimo paslauga
	Kompl.
	1
	
	

	6.
	Visa kita papildoma įranga (kompiuteris (-iai), serveris (-iai), maršrutizatorius (-iai)) pagal Tiekėjo pasirinktą techninių sprendimų visumą, reikalinga sklandžiam sistemos veikimui.
	Kompl.
	1
	
	

	Iš viso bendra pasiūlymo kaina Eur be PVM
	

	PVM (.....%) Eur
	

	Iš viso bendra pasiūlymo kaina Eur su PVM
	


PASTABA: Jei tiekėjas nemoka PVM lentelės jis  nurodo priežastis, dėl kurių PVM nemokamas. 

Atsižvelgdami į pirkimo dokumentuose išdėstytas sąlygas, teikiame savo pasiūlymą. Šioje dalyje nurodome garantinio įsipareigojimo laikotarpį:
5 lentelė
	Pavadinimas
	Tiekėjo siūloma reikšmė

	Siūlomas garantinis laikotarpis, mėnesiais
	nurodyti (reikšmę įrašyti skaičiais ir žodžiais)
(ne mažiau kaip 24 mėn.)



Teikdami šį pasiūlymą, mes patvirtiname:
1. kad į mūsų siūlomą kainą įskaičiuotos visos prekių pristatymo/diegimo/palaikymo išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi Perkančiojo subjekto reikalavimų, privalėjome įskaičiuoti į pasiūlymo kainą.
2. kad mūsų atžvilgiu nėra paskirta ir galiojanti baudžiamojo poveikio priemonė – draudimas dalyvauti viešuosiuose pirkimuose, todėl neturime teisinių kliūčių dalyvauti šiame viešajame pirkime.

Siūlomos prekės ir jų montavimo paslauga atitinka pirkimo dokumentų reikalavimus

	
	
	
	
	
	

	(Tiekėjo arba jo įgalioto asmens pareigų pavadinimas)
	
	(Parašas) 
	
	(Vardas ir pavardė) 
	





2 priedas „Techninė specifikacija“

ELEKTRONINIĖS KELEIVIŲ INFORMAVIMO SISTEMOS TECHNINĖ SPECIFIKACIJA

1. Objektas – perkama elektroninės keleivių informavimo sistemos įrengimas Skuodo autobusų stotyje, techninė įranga kartu su montavimo paslauga bei programinio sprendimo paslauga įskaitant palaikymo ir aptarnavimo paslaugas.
2.1. Techninę įrangą sudaro:
2.1.1. 6 LED švieslentės peronų aikštelėms kartu su programine įranga, įskaitant pilną komplektaciją (su visais jos tinkamam veikimui reikalingais ir jos funkcionalumą užtikrinančiais priedais, taip pat jos sumontavimui, pajungimui reikalingomis instaliacinėmis medžiagomis, tarp kurių ir tvirtinimui skirti elementai), skirta įrengti švieslentes peronuose.
2.1.2.  2 lauko TV ekranai po vieną atitinkamai statiniam autobusų išvykimo ir atvykimų tvarkaraščiui kartu su programine įranga, įskaitant pilną komplektaciją (su visais jos tinkamam veikimui reikalingais ir jos funkcionalumą užtikrinančiais priedais, taip pat jos sumontavimui prie sienos ir pajungimui reikalingos instaliacinėmis medžiagomis, tarp kurių ir tvirtinimui skirti elementai, laikikliai). Ekrano konstrukcija sumontuojama į apdailinį korpusą, kad nesimatytų ekrano nugarinės dalies bei kabelių.
2.1.3 2 komercinės paskirties vidaus TV ekranai, stoties keleivių laukiamojoje salėje, statiniam autobusų išvykimo tvarkaraščiui kartu su programine įranga, įskaitant pilną komplektaciją (su visais jos tinkamam veikimui reikalingais ir jos funkcionalumą užtikrinančiais priedais, taip pat jos sumontavimui prie sienos ir pajungimui reikalingos instaliacinėmis medžiagomis, tarp kurių ir tvirtinimui skirti elementai, laikikliai). Vidaus ekranams taikomi minimalūs aplinkos apsaugos reikalavimai, pagal Aprašą:
2.1.4.1. Teikiami vidaus ekranai turi atitikti vieną iš dviejų aukščiausio energinio efektyvumo klasių, nustatytų vadovaujantis Europos Komisijos reglamentu dėl gaminių energijos vartojimo efektyvumo ženklinimo reikalavimų. Jeigu konkretūs energijos ženklinimo klasių reikalavimai šio tipo ar specifikacijos ekranams netaikomi, prekės privalo atitkti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus;
2.1.4.2. Tiekiame produkte (ekrane) ir jo komponentuose neturi būti gyvsidabrio;
2.1.4.3. Ekranų plastikinėse detalėse neturi būti naudojamos cheminės medžiagos, kurios pagal Reglamentą (EB) Nr. 1272/2008 yra klasifikuojamos ir priskiriamos bet kuriai iš nurodtytų pavojingumo frazių:
· Kancerogeninės (H350);
· Sukeliančios paveldimus genetinius defektus (H340);
· Toksiškos reprodukcijai (H360F, H360FD, H360D, H360Df, H361f, H361fd, H361d, H360Fd)
2.1.4.4. Atitiktis pagrindžiama gamintojo technine dokumentacija, ES atitikties deklaracija, energinio ženklinimo dokumentais, bandymų protokolais arba kitais lygiaverčiais įrodymais, kurie teikiami kartu su pasiūlymų.
2.1.5. visa kita papildoma įranga (kompiuteris (-iai), serveris (-iai), maršrutizatorius (-iai)) pagal Tiekėjo pasirinktą techninių sprendimų visumą, reikalinga sklandžiam sistemos veikimui.
3. Techninei įrangai suteikiama pasiūlyme nurodyta garantija, apimanti:
3.1. nepertrūkstamą techninės įrangos veikimą;
3.2. garantinį remontą įskaitant visas remontui reikalingas detales ir darbus;
3.3. atvykimą į įrangos veikimo vietą, jos išmontavimą remontui, sumontavimą po remonto.
4. Į garantinį laikotarpį neįtraukiama:
4.1. Eismo įvykių, vandalizmo ar kitais tyčiniais atvejais sugadintos techninės įrangos atstatymas;
4.2. Techninės įrangos perkėlimas, permontavimas.
4.3. Nepertrūkstama elektros tiekimą keleivių informavimo sistemai.
4.4. Švieslenčių ir ekranų valymas.
5. Programinis sprendimas perkamas kaip paslauga (Saas – Software as a Service), kai programinė įranga nėra įsigyjama nuosavybėn, o suteikiama naudotis kaip paslauga. Tiekėjas teikia programinio sprendimo paslaugą, apimančią pačią programinę įrangą ir jai veikti reikalingą infrastruktūrą, kuri  apima įdiegto sprendimo tinkamą veikimą, įskaitant bet neapsiribojant: nepertrūkstamą visos sistemos, tame tarpe programinės įrangos, ryšio veikimą. Programinio sprendimo palaikymo bei aptarnavimo paslaugos numatomos 24 (dvidešimt keturis) mėnesius ir apima:
5.1. programinės įrangos klaidų diagnostiką ir šalinimą;
5.2. saugumo ir funkcinių atnaujinimų diegimą;
5.3. konsultaciją naudotojams tiekimą;
5.4. sistemos veikimo stebėseną ir sutrikimų šalinimą.
6. Reikalavimai programinio sprendimo funkcionalumui užtikrinti:
6.1. Programinis sprendimas turi užtikrinti elektroninės keleivių informavimo sistemos turinio transliavimą ir nuotolinį valdymą. Ekranų ir (ar) švieslenčių turinys turi būti valdomas kiekvienam įrenginiui atskirai arba jų grupėms. Sistema turi sudaryti galimybę valdyti vaizdinį turinį ir tvarkaraščių informaciją, kurti rodymo tvarkaraščius, nustatant, koks turinys, kuriuo metu ir kuriuose ekranuose ar švieslentėse turi būti rodomas.
6.2. Programinė įranga turi palaikyti techninės įrangos nustatymų valdymą nuotoliniu būdu.
6.3. Sistema vartotojus identifikuoja pagal vartotojo vardą ir slaptažodį, sistema turi būti apsaugota nuo nesankcionuoto prisijungimo.
6.4. Techninės įrangos valdymo programinė įranga turi veikti realiu laiku ir neįtakoti turinio transliavimo, arba duomenų perdavimo darbo metu.
7. Perkantysis subjektas atsakingas už elektros ir LAN kabelių atvedimą į numatytą techninės įrangos montavimo vietą. Lauko peronų švieslentės montuojamos lauke, laikikliais ant išvykimo perono stogo atramų įrengtų konstrukcijų. Tiekėjas turi užtikrinti, kad jo siūloma techninė įranga turėtų tam skirtas tvirtinimo detales ir komponentus, taip pat galimai užtikrinti, kad sumontuota techninė įranga  bus stabili esant nepalankioms oro sąlygoms, nekels grėsmės eismo dalyviams ar žmonėms, esantiems stotyje/stotelėse.
8. Tikslios visų perkamų prekių (švieslenčių ir ekranų) montavimo vietos suderinamos per 5 darbo dienas nuo sutarties pasirašymo dienos.
[bookmark: _Hlk234418541]9. Elektroninės keleivių informavimo sistemos techninė įranga privalo atitikti reikalavimus pateiktus 1 priedo „EKIS įrangos techninė specifikacija“


								













3 priedas „Kvalifikacijos reikalavimai“

KVALIFIKACIJOS REIKALAVIMAI

							                                 3 lentelė
	Eil. Nr.
	Kvalifikacijos reikalavimas
	Atitiktį reikalavimui įrodantys dokumentai

	1.
	Tiekėjas per paskutinius 5 metus iki pasiūlymo pateikimo termino pabaigos pagal vieną ar daugiau sutarčių yra savo jėgomis pristatęs tinkamus elektroninius ekranus (monitoriai, elektroniniai informaciniai stendai, skaitmeninių ženklų ekranai: švieslentės ar ekranai ir/arba juos sumontavęs ir kurios (-ių) bendras galutinis rezultatas sudaro ne mažesnę kaip 25 000,00 Eur be PVM vertę.

Tiekėjai patirtį gali įrodinėti tiek baigtomis sutartimis, tiek nebaigtų vykdyti sutarčių jau įvykdytomis dalimis
Jeigu tiekėjas teikia informaciją apie sutartį, kuri pradėta ir baigta vykdyti per paskutinius 5 metus, laikoma, kad jo patirtis atitinka šį kvalifikacinį reikalavimą. Jeigu tiekėjas teikia informaciją apie sutartį, kuri pradėta anksčiau, bet baigta per pastaruosius 3 metus, tiekėjas turi išskirti per pastaruosius 3 metus įvykdytos dalies vertę – į bendrą vertę bus įskaičiuojama tik ši dalis.
	Pateikiama: Tiekėjo per paskutinius 5 metus (arba per laiką nuo tiekėjo įregistravimo dienos, jeigu tiekėjas vykdo veiklą mažiau nei 5 metus) savo jėgomis pristatęs ir/arba sumontuotų prekių sąrašas, kuriame nurodytos prekių ir/arba montavimo bendros sumos, tiekėjo savo jėgomis pateiktų prekių ir/arba montavimo dalis sutartyje (Eur be PVM), datos ir užsakovai (tiek viešieji, tiek privatieji). Kartu pateikti užsakovų pažymas, kuriose būtų nurodytos prekių ir/arba montavimo bendros sumos, tiekėjo savo jėgomis pristatytų prekių ir/arba montavimo dalis sutartyje (Eur be PVM), datos ir vieta, užsakovai, ar prekės buvo pristatytos tinkamai ir/arba prekių montavimas buvo atliktas tinkamai.

Pastabos:
1) Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;
2) tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;
3) subtiekėjams šis reikalavimas nekeliamas;
4) tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais, tačiau tokiu atveju bus vertinami būtent konkretaus tiekėjo, dalyvaujančio viešajame pirkime pristatytų prekių ir/arba atliktų paslaugų vertė, o ne visas vykdytos sutarties objektas.
Pateikiama skaitmeninė dokumento kopija.







4 priedas „Sutarties projektas“

ELEKTRONINĖS KEKELIVIŲ INFORMAVIMO SISTEMOS SUTARTIS Nr.____

2026 m. __________________
Skuodas

UAB „Skuodo autobusai“ (toliau – Pirkėjas), juridinio asmens kodas 173935878, Vilniaus g. 34, Skuodas, atstovaujama direktoriaus Rimanto Pabrėžos, veikiančio pagal bendrovės patvirtintus įstatus ir ______________________________ (toliau – Tiekėjas), įmonės kodas _______________, atstovaujama ________________, veikiančio pagal įstatus, sudarė šią sutartį (toliau – Sutartis), toliau Sutartyje Pirkėjas ir Tiekėjas kartu vadinami Šalimis, o atskirai – Šalimi. 

1. SUTARTIES OBJEKTAS

1.1.  Sutarties objektas – elektroninės keleivių informavimo sistemos techninė įranga su montavimo paslauga ir programinio sprendimo paslaugos, įskaitant palaikymo ir aptarnavimo paslaugas, atitinkančius šios sutarties priedą Nr. 2 „Techninė specifikacija“. (toliau – Prekės).
1.2. Tiekėjas įsipareigoja Sutartyje nustatytomis sąlygomis ir tvarka perduoti Pirkėjui Prekes, atitinkančias Sutartyje nustatytus reikalavimus, o Pirkėjas įsipareigoja priimti Sutarties sąlygas atitinkančias ir tinkamai patiektas Prekes bei sumokėti Tiekėjui Sutartyje nurodytą kainą Sutartyje nustatytomis sąlygomis ir tvarka.

2. DARBŲ ATLIKIMO TERMINAI

2.1. Tiekėjas Prekes (visą Prekių kiekį) įsipareigoja pristatyti  ir sumontuoti ne vėliau kaip per 6 mėnesius nuo Sutarties įsigaliojimo dienos šiuo adresu: Vilniaus g. 34, Skuodas.
2.2. Tiekėjas teikia programinio sprendimo paslaugą, apimančią programinę įrangą ir jos veikimui reikalingą infrastruktūrą, užtikrinant nepertraukiama sistemos veikimą (įskaitant programinę įrangą ir ryšio paslaugas), bei jos palaikymą ir aptarnavimą 24 (dvidešimt keturis) mėnesius.
2.3. Tiekėjas per 5 darbo dienas nuo sutarties įsigaliojimo dienos privalo suderinti Prekių montavimo vietą.
2.4. Prekių tiekimas laikomas užbaigtu, kai yra įvykdytos visos šios sąlygos:
2.4.1. Tiekėjas pristatė ir perdavė Pirkėjui elektroninės keleivių informavimo sistemos techninė įrangą su montavimo paslauga bei įdiegė programinį sprendimą, kaip numatyta Sutarties 1.1 punkte ir jos priede Nr. 2 „Techninė specifikacija“. Šalys patvirtinta, kad prekių pristatymas ir perdavimas yra visiškai užbaigtas, pasirašant priėmimo-perdavimo aktą. 
2.4.2. Tiekėjas perdavė Pirkėjui visą reikalingą dokumentaciją, įskaitant naudojimo instrukcijas, aprašymus.
2.4.3. Tiekėjas apmokė Pirkėjo personalą, kaip naudoti Prekes (jeigu to reikalaujama);
2.5 Pasirašant prekių perdavimo-priėmimo aktą (arba ne vėliau kaip per 5 darbo dienas po montavimo paslaugų suteikimo), Tiekėjas, Perkančiajam subjektui pareikalavus, privalo pateikti atliekų perdavimą atliekų tvarkytojams patvirtinančius dokumentus (pvz., atliekų perdavimo-priėmimo aktą, pažymą, arba deklaraciją, deklaraciją iš GPAIS sistemos arba kita lygiavertį dokumentą).
2.6. Tiekėjas įsipareigoja 24 (dvidešimt keturis) mėnesius nuo Prekių perdavimo-priėmimo akto pasirašymo dienos teikti programinio sprendimo palaikymo ir aptarnavimo paslaugas. Programinio sprendimo palaikymo ir aptarnavimo paslaugos apima:
2.6.1. programinės įrangos klaidų diagnostiką ir šalinimą;
2.6.2. saugumo ir funkcinių atnaujinimų diegimą;
2.6.3. konsultaciją naudotojams tiekimą;
2.6.4. sistemos veikimo stebėseną ir sutrikimų šalinimą.
3. SUTARTIES KAINA IR MOKĖJIMO SĄLYGOS

3.1. Pradinė Sutarties vertė _______________ Eur be PVM.
3.2. Sutarties kaina ________________ Eur be PVM; PVM - _________________ Eur; _____________ Eur su PVM.
3.3. Už šią kainą Tiekėjas įsipareigoja tiekti Prekes, numatytas sutarties 1.1. punkte. Į Sutarties kainą įeina darbo jėgos, medžiagų, mechanizmų kaina, mokesčiai, draudimo, transportavimo ir visos kitos Tiekėjui priklausančios, sutinkamai su Lietuvos Respublikos įstatymais, išlaidos.
3.4. Atsiskaitymo už visą Sutarties objektą, apimantį keleivių informavimo sistemos techninės įrangos tiekimą, montavimo paslaugas, programinio sprendimo įdiegimą bei 24 (dvidešimt keturių) mėnesių programinio sprendimo palaikymo ir aptarnavimo paslauga, pagrindas Tiekėjo išrašyta sąskaita-faktūra. Sąskaita -faktūra išrašoma įvykdžius Sutarties 2.4 punkte nustatytas sąlygas ir Šalims pasirašius prekių perdavimo-priėmimo aktą. Tarpiniai atsiskaitymai už Sutartyje numatytas paslaugas nenumatomi.
3.5. Visi Sutarties mokėjimų dokumentai yra teikiami naudojantis Sąskaitų administravimo bendrosios informacinės sistemos (SABIS) priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis Sąskaitų administravimo bendrosios informacine sistema (SABIS), atitinkamai taikomas tuo metu galiojantis teisinis reguliavimas.
3.6. Pirkėjas įsipareigoja, kad per 30 kalendorinių dienų, tinkamai įvykdžius Sutarties 2.4 punktą ir pateiktus sąskaitą-faktūrą sutarties 3.5. punkte numatyta tvarka,  visa Sutarties kaina bus pervesta į sutartyje nurodytą Tiekėjo sąskaitą.
3.7. Sutarties kaina Sutarties galiojimo metu neturi būti keičiama išskyrus šiame punkte nurodytais atvejais:
3.7.1. Padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Sutarties kaina perskaičiuojami nekeičiant Prekių kainos be PVM. Perskaičiuota Sutarties kaina įforminama Susitarimu ir turi būti taikoma nuo naujo PVM įvedimo datos (nepriklausomai nuo to, kada pasirašytas Susitarimas).
3.7.2. Bet kuri Sutarties šalis Sutarties galiojimo metu turi teisę inicijuoti Sutarties kainos peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos, jeigu Vartojimo prekių ir paslaugų kainų pokytis (k), apskaičiuotas kaip nustatyta 3.7.7. papunktyje, viršija 5 procentus . Sutarties kainos peržiūra atliekama ne rečiau kaip kas 6 (šeši) mėnesiai.
3.7.3. Sutarties kaina peržiūrimi tik tai Sutarties daliai, kuri nėra išpirkta, t. y., Prekėms, kurios nėra priimtos ir apmokėtos. 
3.7.4. Jeigu Prekių tiekimas vėluoja dėl Tiekėjo kaltės, uždelstų pristatyti Prekių kaina nėra perskaičiuojami dėl kainų lygio kilimo (gali būti mažinami, tačiau negali būti didinami).
3.7.5. Atlikdamos Sutarties kainos peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
3.7.6. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą, perskaičiuotą Pradinės Sutarties vertę.
3.7.7. Nauja Sutarties kaina apskaičiuojami pagal žemiau pateiktą formulę:
, kur a – kaina (Eur be PVM)) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) kaina (Eur be PVM)
k – pagal vartotojų kainų indeksą „Vartojimo prekės ir paslaugos“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl kainos peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas „Vartojimo prekės ir paslaugos“.
Indpradžia – laikotarpio pradžios datos (mėnesio) vartojimo prekių ir paslaugų indeksas „Vartojimo prekės ir paslaugos“. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
3.7.8. Šalis, siekianti Sutarties kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
3.7.9. Susitarimas turi būti sudarytas per 10 darbo dienų nuo Šalies pateikto tinkamo prašymo perskaičiuoti Sutarties kainą gavimo dienos.

4. ŠALIŲ ĮSIPAREIGOJIMAI IR ATSAKOMYBĖ

4.1.  Pirkėjas įsipareigoja:
4.1.1.  priimti iš Tiekėjo Prekes ir už jas atsiskaityti;
4.1.2. Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną.
4.1.3. Tiekėjui pareikalavus, pateikti turimą informaciją, reikalingą Tiekėjo darbuotojų supažindinimui su esančiais ir galimais pavojais, rizikos veiksniais Prekių montavimo vietoje;
4.1.4. priimti pagal sutartį Tiekėjo Prekes, apžiūrėti jas ir, pastebėjus jame nukrypimų nuo sutarties sąlygų ar kitokių trūkumų, pranešti apie juos Tiekėjui ir nustatyti terminą trūkumams pašalinti.
4.2. Tiekėjas įsipareigoja:
4.2.1. Visas Prekes pristatyti sutartais ir sutartyje įtvirtintais terminais;
4.2.2. Stabdant Prekių montavimą dėl netinkamų oro sąlygų nedelsiant apie tai informuoti Pirkėją;
4.2.3. Vykdyti gautus Pirkėjo nurodymus, jei šie nurodymai neprieštarauja sutarties sąlygoms ir normatyviniams dokumentams;
4.2.4. Per Pirkėjo nustatytą terminą neatlygintinai pašalinti prekių priėmimo metu išryškėjusius Prekių ar jų montavimo trūkumus;
4.2.5. Tiekėjas, laiku nepristatęs Prekių  ar nepašalinęs Prekių ar jų montavimo trūkumų, moka Užsakovui 0,02 (dvi šimtosios) procento sutartyje numatytos kainos dydžio delspinigius už kiekvieną dieną.
4.2.6. Tiekėjas privalo sumokėti Pirkėjui netesybas per 10 darbo dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos.
4.2.7. Tiekėjas privalo imtis visų įmanomų priemonių Pirkėjo jam patikėto turto saugumui užtikrinti ir atsako už šio turto praradimą ar sužalojimą.
4.2.8. Tiekėjas atsako už žalą aplinkai, atsiradusią darbų atlikimo teritorijoje, jei tokia žala atsirado dėl Tiekėjo ar jo darbuotojų veiksmų ar jų įtakoje.

5. NENUGALIMOS JĖGOS (FORCE MAJEURE) APLINKYBĖS

5.1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo protingai kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (force majeure).
5.2. Šalis negalinti vykdyti pagal šią Sutartį savo įsipareigojimų dėl nenugalimos jėgos aplinkybių veikimo, privalo raštu apie tai pranešti kitai Šaliai per penkias dienas nuo tokių aplinkybių atsiradimo pradžios.
5.3. Nenugalimos jėgos aplinkybės nustatomos vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis „Dėl Atleidimo nuo atsakomybės esant nenugalimos jėgos (force majeure) aplinkybėms taisyklėmis“ bei Lietuvos Respublikos civilinio kodekso 6.212 str. aktualios redakcijos nuostatomis.
5.4. Jeigu yra nenugalimos jėgos (force majeure) aplinkybės, dėl kurių reikia sustabdyti Prekių pristatymą, tai jų pristatymo laikas turi būti pratęstas, kol tų aplinkybių nebeliks, pridedant pakankamą, bet ne didesnį kaip penkiolika dienų laikotarpį Darbams atnaujinti.
5.5. Nenugalimos jėgos aplinkybėms pasibaigus, toliau vykdomi Sutartyje numatyti Šalių įsipareigojimai.
5.6. Jeigu nenugalimos jėgos aplinkybės ir jų padariniai tęsiasi ilgiau negu tris mėnesius, kiekviena Šalis turi teisę atsisakyti vykdyti savo įsipareigojimus ir nutraukti Sutartį. Šiuo atveju nei viena iš Šalių negali reikalauti atlyginti jos turėtus turtinius nuostolius.

6. SUTARTIES GALIOJIMO TERMINAS IR SUTARTIES NUTRAUKIMAS PRIEŠ TERMINĄ

6.1. Šį Sutartis laikoma sudaryta, kai ją pasirašo abi Šalys. Sutartis galioja iki visiško sutartinių įsipareigojimo įvykdymo.
6.2. Šalių abipusiu rašytinių susitarimu Prekių pristatymo terminas tomis pačiomis sąlygomis nedidinant Sutarties kainos gali būti pratęsta 1 (vieną) kartą 2 (dviem) mėnesiams, jeigu yra išlikęs poreikis arba esant šiai (šioms) aplinkybėms:
6.2.1. Trečiųjų šalių veikimas ar neveikimas dėl kurio tiekėjas negali pristatyti ir/ar sumontuoti Prekių ar jų dalies;
6.2.2. Bet koks nenumatomas gamtos jėgų veikimas, kurio joks tiekėjas nebūtų galėjęs tikėtis;
6.2.3. Fizinės kliūtys arba netikėtos klimatinės sąlygos, su kuriomis vykdant Prekių pristatymą ir/ar montavimą susidurta, ir tų kliūčių ar sąlygų tiekėjas nebūtų galėjęs pagrįstai numatyti;
6.2.4. Bet kokio vėlavimo, kliūčių ar trukdymų, sukeltų arba priskiriamų Perkančiajam subjektui arba Perkančiojo subjekto personalui;
6.2.5. Kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris tiekėjas.
6.2. Sutartis prieš terminą gali būti nutraukta:
6.2.1. raštišku Šalių susitarimu;
6.2.2. vienašališku Pirkėjo sprendimu, jeigu Tiekėjas nevykdo ar vykdo netinkamai savo prisiimtus, šioje sutartyje numatytus, įsipareigojimus. Tokį sprendimą Pirkėjas gali priimti tik raštu informavęs apie tai Tiekėją ne vėliau, kaip prieš 7 (septynias) kalendorinių dienų.
6.2.3. vienašališku Tiekėjo sprendimu, jeigu Pirkėjas nevykdo ar vykdo netinkamai savo prisiimtus, šioje sutartyje numatytus, įsipareigojimus. Tokį sprendimą Tiekėjas gali priimti tik raštu informavęs apie tai Pirkėją ne vėliau, kaip prieš 7 (septynias) kalendorines dienas.
6.2.4. Sutarties Šalims galioja force majeure sąlygos.

7. GARANTIJOS SUTEIKIMAS DARBAMS

7.1. Prekėms nustatomas Tiekėjo pasiūlytas garantinis laikotarpis, kuris negali būti trumpesnis negu 24 mėnesiai. Garantinis terminas, skaičiuojamas nuo Prekių perdavimo-priėmimo akto pasirašymo dienos.
7.2. Garantinio termino laikotarpiu nustačius Prekių trūkumus, Tiekėjas įsipareigoja nuo rašytinės pretenzijos gavimo dienos reaguoti į techninius ir programinius įrangos gedimus bei juos šalinti šiais terminais:
7.2.1. Reakcijos į sutrikimą laikas – ne ilgiau kaip per 8 (aštuonias) darbo valandas (darbo valandos skaičiuojamos darbo dienomis nuo 08:00 iki 17:00 val.) nuo pranešimo apie sutrikimą gavimo.
7.2.2. Sutrikimai skirstomi į kritinius ir nekritinius:
7.2.3. Kritinis sutrikimas – informacija nerodoma arba rodomi neteisingi duomenys daugiau nei 2 (dviejose) elektroninėse informacinėse priemonėse:
7.2.3.1. reagavimo laikas – ne daugiau kaip 4 (keturios) darbo valandos;
7.2.3.2. sutrikimo pašalinimo laikas – ne daugiau kaip 24 (dvidešimt keturios) darbo valandos, kai sutrikimas gali būti pašalintas nuotoliniu būdu arba atvykus į eksploatavimo vietą;
7.2.3.3. jeigu sutrikimo pašalinimui būtinas techninės įrangos remontas autorizuotame gamintojo serviso centre – ne ilgiau kaip 40 (keturiasdešimt) darbo dienų.
7.2.4. Nekritinis sutrikimas – daliniai funkcionalumo trikdžiai:
7.2.4.1. reagavimo laikas – ne daugiau kaip 1 (viena) darbo diena;
7.2.4.2. sutrikimo pašalinimo laikas – ne daugiau kaip 5 (penkios) darbo dienos;
7.2.4.3. jeigu sutrikimo pašalinimui būtinas techninės įrangos remontas autorizuotame gamintojo serviso centre – ne ilgiau kaip 40 (keturiasdešimt) darbo dienų.

8. KITOS SUTARTIES SĄLYGOS

8.1. Vykdydamos šią sutartį, Šalys vadovaujasi Lietuvos Respublikos įstatymais, kitais norminiais aktais, šios sutarties sąlygomis bei šios sutarties papildymais ir priedais.
8.2. Ginčai tarp sutarties Šalių sprendžiami derybomis arba Lietuvos Respublikos įstatymų nustatyta tvarka.
8.3. Tiekėjas turi teisę savo sutartinius įsipareigojimus vykdyti pasitelkti subtiekėjus, kurie buvo nurodyti Tiekėjo pasiūlyme.
8.4. Šalys įsipareigoja apie rekvizituose nurodytų duomenų pasikeitimus viena kitą informuoti ne vėliau, kaip per 3 (tris) darbo dienas nuo duomenų pasikeitimo dienos.
8.5. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas Pirkėjui įsipareigoja, kad Sutartį vykdys tik tokią teisę turintys asmenys.
8.6. Visi pranešimai, prašymai, rašytiniai reikalavimai ar kiti dokumentai pagal šią sutartį turi būti siunčiami rekvizituose nurodytais adresais. Toks išsiuntimas laikomas tinkamu šiame punkte nurodytų dokumentų įteikimu.
8.7. Šalys pareiškia, kad jos yra teisėtai veikiantys ūkio subjektai, gali verstis ūkine - finansine veikla, sudaryti šią sutartį ir tinkamai vykdyti prisiimtus įsipareigojimus.
8.8. Tiekėjas įsipareigoja ir garantuoja, kad asmuo, pasirašantis šią sutartį jo vardu, yra tinkamai įgaliotas ją pasirašyti ir pasirašyta sutartis netinkamo įgaliojimu pagrindu negali būti ginčijama.
8.9. Sutarties Šalys pareiškia, kad perskaitė sutartį, suprato jos turinį, padarinius ir ją pasirašė kaip dokumentą, atitinkantį jų valią ir tikslus.
8.10. Ši Sutartis sudaryta ją pasirašant kvalifikuotais elektroniniais parašais, ir kiekviena Šalis turi Sutarties egzempliorių su abiejų Šalių atstovų kvalifikuotasi elektroniniais parašais, kuris laikomas Sutarties originalu. 
8.11. Sutarties priedai:
8.11.1. Priedas Nr. 1 „Pasiūlymas“
8.11.2. Priedas Nr. 2 „Techninė specifikacija“

9. ŠALIŲ REKVIZITAI

PIRKĖJAS						TIEKĖJAS


